﻿Universitatea de Vest “Vasile Goldiş”din Arad, Facultatea de Stiinţe Umaniste, Politice şi Administrative Elemente ale culturii organizaţionale în Biserica Ortodoxă Română Coordonator: Lect. Univ. Dr. Cristian Măduţă Masterand: Crişan Alexandru Marius Arad 2014 Introducere. Biserica – instituţie Divino-umană Biserica este comunitatea creştinilor din toată lumea. La început creştinismul s-a manifestat secret sau discret din cauza prigoanelor, însă mai apoi începând cu edictul de la Milano din anul 313 al Impăratului Constantin cel Mare, Biserica intră în legalitate devinind şi o instituţie a Imperiului cu organizare recunoscută de Impărat. Astfel că Biserica a păsit în isotie din secolul IV ca o instuţie divino-umană Fiind o astfel de instituţie, Biserica şi-a făurit propriile simboluri, ritualuri emblem audio-vizuale, uniforme etc. Poate că nu este o altă instituţie aşa bogată în simboluri vizuale şi auditive ca Biserica. În România, Biserica Ortodoxă Română este o instituţie cu o cultură organizaţională puternică şi foarte prezentă. Cultura organizaţională constituie unul din domeniile actuale ale comportamentului organizaţional, având o istorie relativ recentă. Practic interesul pentru cultura organizaţională s-a dezlănţuit odată cu performanţele obţinute de firmele nipone, performanţe explicate şi prin cultura lor specifică. Interesul major pentru studierea culturii organizaţionale este uşor de explicat dacă avem în vedere influenţa pe care o are cultura organizaţională. Cultura unui organizaţii are un rol activ, mai mare sau mai mic, şi asupra creşterii sale economice. Ea “nu constă numai din bunuri culturale, norme, ci şi cunoştinţe, sentimente, inteligenţă, inventivitate, adică din caracteristicile spirituale ale omului. Creşterea şi dezvoltarea economică sunt impulsionate în primul rând, de cultura tehnico-ştiinţifică, iar apoi de toate celelalte forme ale culturii. Analizând putem spune că numele Bisericii, uniformele – vesminte preoteşti, muzica bisericească- simbol audiv, crucea icoanele - simbol vizual, forma bisericilor, catedralelor – simbol vizual, marile ceremonii – ritualuri, ceremoniile de hirotonie (investire) – ritualuri de trecere, de avansare, ritual de caterisire – excludere din cler, ritual de degradare etc. Toate acestea formează cultura organizaţională a Bisericii. Biserica Ortodoxă Română şi identitatea ei culturală. Identitate prin simboluri şi ritualuri. Biserica Ortodoxă (cunoscută și ca Biserica Ortodoxă Răsăriteană sau Biserica Greco-Ortodoxă), este o comunitate de credință creștină. Astăzi creștinii ortodocși sunt organizați în biserici ortodoxe naționale autocefale (greacă, rusă, română, sârbă etc.), aflate în comuniune liturgică (euharistică) unele cu altele. Între bisericile ortodoxe naționale, primatul onorific este deținut de Patriarhia Ecumenică a Constantinopolului. După numărul de credincioși, ortodocșii formează în lume a doua comunitate creștină, după Biserica Catolică. Numele de Ortodoxie vine din limba greacă, de la ορθο (ortho - drept, corect) și δοξα (doxa - slăvire sau, într-un înțeles mai general, opinie), traducându-se deci literal „dreapta-slăvire”, cu înțelesul de „credință, opinie corectă”, sau „dreapta-credință”. Este de menționat că și unele din celelalte biserici creștine își consideră propriile învățături ca fiind drepte, sau chiar singurele drepte. Bisericile Ortodoxe Răsăritene reunesc astăzi o parte importantă a credincioșilor creștini. Istoric și cultural, ele sunt purtătoare ale unei tradiții bogate, dezvoltate de-a lungul a două milenii de viață creștină într-o largă zonă geografică. Fundamentele teologiei creștine ortodoxe au fost stabilite la primele șapte sinoade ecumenice, ținute între secolele al IV-lea și al VIII-lea. Din motive religioase, dar și politice, geografice și culturale, între biserica apuseană (romano-catolică) și cea răsăriteană (ortodoxă) s-a produs gradual o separare oficializată în 1054 , cunoscută sub numele de Marea Schismă. În urma acestui eveniment, atât Biserica Ortodoxă, cât și cea Catolică se consideră a fi singura biserică universală (καθολικι - catolică sau „sobornicească”) și apostolică, ca și deținătoarea dreptei credinței (Ορθόδοξια - ortodoxă). Spre deosebire de biserica Romei, ce pune accentul pe universalitate (catolicitate), cea ortodoxă pune accentul pe puritatea credinței, de unde diferența de nume. Biserica Ortodoxă (în integralitatea bisericilor locale ce o compun) consideră că are la bază succesiunea apostolică neîntreruptă începută de la apostoli. Prezența Bisericii Ortodoxe este dominantă în zone ce s-au aflat în spațiul cultural al imperiilor bizantin și rus: Europa de Est și de Sud-est, Asia, părți ale Orientului Mijlociu și ale Africii. În prezent, numărul de credincioși ortodocși este majoritar în Belarus, Bulgaria, Georgia, Grecia, Macedonia, Republica Moldova, România, Rusia, Serbia, Muntenegru și Ucraina. Mari comunități de creștini ortodocși trăiesc și în Albania (aprox. 30%), Bosnia (31,4 %), precum și în unele state care au aparținut Rusiei țariste, respectiv Uniunii Sovietice (Țările baltice și Asia Centrală). Prezențe ortodoxe semnificative se găsesc în multe alte țări din America de Nord, Europa de Vest etc., datorate în special comunităților formate prin emigrarea est-europenilor. Biserica Ortodoxă Română (BOR) este una dintre bisericile autocefale ale creștinismului ortodox. Majoritatea etnicilor români aparțin Bisericii Ortodoxe Române, dar biserica are și credincioși de alte naționalități: (romi, ucraineni etc.). Numai în România, numărul credincioșilor ortodocși este, potrivit recensământului din 2002, de 18.817.975, deci 86,8% din populația țării . În cadrul unui sondaj sociologic desfășurat în Republica Moldova în anul 2000, 21,5% din populația totală și un sfert din populația creștină au precizat că aparțin de Mitropolia Basarabiei, o subdiviziune a B.O.R. (aproximativ 720.000 de enoriași). După unele surse, printre românii din Ucraina și Occident, se află încă sute de mii de ortodocși care își afirmă subordonarea canonică față de Biserica Ortodoxă Română. Aceasta face ca numărul total al ortodocșilor români să fie de aproximativ douăzeci de milioane. Numele Bisericii Ortodoxe vine din limba greacă, de la ορθο (ortho - drept, corect) și δοξα (doxa - învățătură, cunoaștere), traducându-se deci prin „învățătura dreaptă“, sau „învățătura corectă“ la aceasta adăugându-se naţionalitatea celor care au fondat-o sau teritoriul canonic în care acţionează, teritoriul României şi diaspora românească. Sfânta Liturghie în Biserica Ortodoxă Română este rostită în limbile română, ucraineană și sârbă (și, sporadic, în limbile maghiară, engleză sau franceză). Toate cele descrise mai sus fac parte din identitatea culturală, sau cultura organizaţională a Bisericii Ortodoxe în general, dar şi a Bisericii Ortodoxe Române în special. Pictura Bisericească – simbol vizual al credinţei creştine în cultura organizaţională a Bisericii Pictura bisericească este o expresie vizuală liturgică a mărturisirii credinţei Bisericii în Fiul lui Dumnezeu întrupat, Iisus Hristos, Mântuitorul lumii. În Persoana lui Hristos întrupat, Cuvântul şi Chipul (Icoana) lui Dumnezeu sunt identice. De aceea, Sfinţii Apostoli îl mărturisesc pe Hristos ca fiind nu numai Cuvântul lui Dumnezeu (cf. Ioan 1, 1-14), ci şi Chipul sau Icoana lui Dumnezeu cel nevăzut (cf. Coloseni 1, 15). „El (Hristos) este chipul Dumnezeului celui nevăzut“ (Filipeni 2, 6; Evrei 1, 3). În lumina întrupării Cuvântului sau Fiului lui Dumnezeu despre care stă mărturie Noul Testament, se poate înţelege clar şi fără echivoc că interdicţia din Vechiul Testament de a reprezenta pe Dumnezeu într-o formă văzută (cf. Ieşire 20, 4) avea doar un rol pedagogic; ea pregătea primirea evenimentului unic al Întrupării sau Înomenirii Cuvântului veşnic al lui Dumnezeu şi al credinţei în El ca fiind Chipul sau Icoana veşnică şi unică a lui Dumnezeu, ca singura posibilitate, în istorie şi în veşnicie, de a vedea prin El pe Dumnezeu Tatăl. Astfel faţa lui Dumnezeu nu poate fi văzută decât numai prin faţa umană, smerită sau preaslăvită, a Cuvântului ori Fiului Său întrupat. De aceea, când ucenicii I-au cerut lui Iisus să le arate pe Tatăl, deşi ei cunoşteau bine că nu poate omul să vadă faţa lui Dumnezeu şi să mai trăiască (cf. Ieşire 33, 20), Iisus le-a spus că Dumnezeu-Tatăl poate fi văzut prin faţa umană a Fiului întrupat: „Cine M-a văzut pe Mine a văzut pe Tatăl“ (Ioan 14, 9-10). Aşadar, funcţia primordială a iconografiei ortodoxe este mărturisirea Tainei Întrupării lui Hristos, a Înomenirii Fiului lui Dumnezeu. Din acest motiv, în faţa acuzaţiilor de idolatrie proferate de iconoclaşti împotriva cinstitorilor de icoane, Sfântul Ioan Damaschinul (†749) a formulat în mod lapidar răspunsul ortodox, zicând: „Eu nu ador materia, ci pe Acela Care pentru mântuirea mea S-a făcut materie“, adică a devenit om. Iar Sinodul al VII-lea ecumenic (787) precizează că cinstirea arătată icoanei se îndreaptă spre Persoana reprezentată pe ea. Prin urmare, după cum Simbolul de credinţă (Crezul) este o mărturisire verbală a Tainei Întrupării lui Hristos pentru mântuirea oamenilor, tot aşa icoana lui Hristos este o mărturisire vizuală a credinţei în Hristos, având acelaşi conţinut teologic-spiritual ca şi credinţa mărturisită verbal. În acest sens, iconografia Bisericii Ortodoxe nu poate fi redusă la un act artistic, decorativ, ci ea este în primul rând un mijloc de mărturisire vizuală a credinţei în Iisus Hristos, Unul din Sfânta Treime, şi a comuniunii spirituale harice a Lui cu toţi Sfinţii, cu Biserica şi cu întreaga creaţie. Iconografia ortodoxă nu este o artă obişnuită profană, ci una sacră-eclesială,care exprimă teologic-liturgic întâlnirea omului credincios cu Dumnezeu cel Sfânt şi cu Sfinţii Lui. Acesta este unul din cele mai clare simboluri viziuale din culturala organizaţionale a Bisericii. Catedrala Mântuirii Neamului este un simbol al demnităţii şi credinţei apostolice a poporului român Nu aş putea să omit, atunci când vobesc despre cultura organizaţională a Bisericii Ortodoxe din România să nu vorbesc despre unul din cele mai actuale smboluri vizuale, şi anume Catedrala Mântuirii Neamului, biserica simbol a ortodocşilor români de pretutindeni. Catedrala Mantuirii Neamului Romanesc reprezinta sinteza ethosului creştin-ortodox al poporului român, zidirea ei implicând variate semnificaţii de la cele duhovniceşti - liturgice-teologice până la cele naţionale-arhitecturale-sociale. In acest sens zidirea ei se constituie într-un simbol al permanentei sinteze dintre Biserica şi Neam, precum şi într-o afirmare dinamica a valorilor spirituale şi culturale ale poporului român. In imaginea ei se vor regăsi tradiţia si modernitatea, universalul şi particularul, amprenta inconfundabilă a devenirii istoric-religioase şi culturale ale poporului român şi amprenta năzuinţelor spirituale ale acestui popor pentru veacurile ce vor veni. 